Document ID: 31992R3720

ΚΑΝΟΝΙΣΜΟΣ (ΕΟΚ) αριθ. 3720/92 ΤΗΣ ΕΠΙΤΡΟΠΗΣ της 22ας Δεκεμβρίου 1992 για την τροποποίηση του κανονισμού (ΕΟΚ) αριθ. 2251/92 για τον ποιοτικό έλεγχο των νωπών οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 3 παράγραφος 5, το άρθρο 8, το άρθρο 10 παράγραφος 1 και το άρθρο 12 παράγραφος 3,
Εκτιμώντας:
ότι στον κανονισμό (ΕΟΚ) αριθ. 2251/92 της Επιτροπής (3) έχουν θεσπιστεί οι λεπτομέρειες του ποιοτικού ελέγχου στον τομέα των νωπών οπωροκηπευτικών- ότι διαπιστώθηκαν ορισμένα λάθη στον κανονισμό αυτό, και ιδίως στη γερμανική του διατύπωση, τα οποία θα πρέπει να διορθωθούν-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 7 δεύτερο εδάφιο του κανονισμού (ΕΟΚ) αριθ. 2251/92, οι όροι "του παραρτήματος του κανονισμού (ΕΟΚ) αριθ. 920/89 της Επιτροπής" αντικαθίστανται από τους όρους "του παραρτήματος ΙΙ του κανονισμού (ΕΟΚ) αριθ. 920/89 της Επιτροπής".
Άρθρο 2
Έχει γίνει διόρθωση, μόνο στη γερμανική διατύπωση του κανονισμού, στα άρθρα 2, 3 και 4 καθώς και στα παραρτήματα του κανονισμού (ΕΟΚ) αριθ. 2251/92.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1992.

Labels: 7
3
17
19